wannaphong/clean_thaiwikipedia huggingface dataset:
# โลเรนโซ กอสตา
ลอเรนโซ คอสตาชีวประวัติของลอเรนโซ คอสตาที่พิพิธภัณฑ์ศิลปะเว็บ  (ค.ศ. 1460 - 5 มีนาคม ค.ศ. 1535) เป็นจิตรกรยุคฟื้นฟูศิลปวิทยาชาวอิตาลีของคริสต์ศตวรรษที่ 15 และ 16 ผู้มีความเชี่ยวชาญทางการเขียนจิตรกรรมฝาผนัง

ลอเรนโซ คอสตาเกิดในปี ค.ศ. 1460 ที่เมืองเฟอร์ราราในประเทศอิตาลีแต่ย้ายไปอยู่โบโลนยาเมื่ออายุยี่สิบกว่าๆ และเป็นผู้มีอิทธิพลต่อตระกูลการเขียนภาพแบบเซียนา แต่จิตรกรหลายคนที่ทำงานอยู่ทั้งในเฟอร์ราราและโบโลนยาถือว่าลอเรนโซ คอสตาเป็นผลผลิตของตระกูลการเขียนภาพแบบเฟอร์รารา มีการกล่าวอ้างว่าคอสตาได้รับการฝึกหัดจากโคสิโม ตูรา (Cosimo Tura)

ในปี ค.ศ. 1483 คอสตาเขียน “พระแม่มารีและพระบุตรกับตระกูลเบนติโวกลิโอ” ที่กลายมาเป็นงานที่มีชื่อเสียงและจิตรกรรมฝาผนังอื่นบนผนังของชาเปล ตระกูลเบนติโวกลิโอ (House of Bentivoglio) ที่วัดซานจาโคโมมายอเร หลังจากนั้นก็เขียนภาพอีกหลายภาพ คอสตาเป็นเพื่อนสนิทของฟรานเชสโค ฟรานเชีย (Francesco Francia) ผู้ที่ได้รับอิทธิพลเป็นอย่างมากจากคอสตา ในปี ค.ศ. 1509 คอสตาก็เดินทางไปมานตัวไปอยู่ภายใต้การอุปถัมภ์ของฟรานเชสโคที่ 2 แห่งกอนซากา มาร์ควิสแห่งมานตัว (Francesco II Gonzaga, Marquess of Mantua) และในที่สุดก็ไปเสียชีวิตที่นั่นเมื่อวันที่ 5 มีนาคม ค.ศ. 1535 ภาพ “พระแม่มารีและพระบุตรบนบัลลังก์” ที่ตั้งแสดงอยู่ที่หอศิลป์แห่งชาติ, ลอนดอน แต่งงานชิ้นสำคัญๆ อยู่ที่โบโลนยา 

ลูกชายของคอสตาอิพโพลิโต (Ippolito Costa) และจิโรลาโมต่างก็เป็นจิตรกรเหมือนกับพ่อ และเช่นเดียวกับลูกของจิโรลาโมลอเรนโซ (ผู้เยาว์) (ค.ศ. 1537-ค.ศ. 1583) จิตรกรร่วมสมัยที่ทำงานร่วมกับหรือภายใต้การนำของคอสตาก็รวมทั้งโคสิโม ตูรา, ดอสโส ดอสสิ (Dosso Dossi), ลูโดวิโค มัซโซลิโน (Ludovico Mazzolino) และนิโคโล ปิซาโน (ค.ศ. 1470 – ค.ศ. 1538)
# กุลบุตร
กุลบุตร หรือ กุลธิดา เป็นศัพท์ที่ปรากฏในคัมภีร์ทางพระพุทธศาสนาพระไตรปิฎก เล่มที่ ๔ พระวินัยปิฎก เล่มที่ ๔ มหาวรรค ภาค ๑ ทายัชชภาณวาร
. พระไตรปิฏกฉบับสยามรัฐ. [ออนไลน์]. เข้าถึงได้จาก . เข้าถึงเมื่อ 22-6-52 แปลว่าบุตรแห่งสกุลหรือคนในตระกูล ในพระไตรปิฎกใช้ศัพท์กุลบุตรมากโดยเฉพาะในพระวินัยปิฎก มหาวรรค ทายัชชภาณวาร ที่พระพุทธเจ้าทรงอนุญาตวิธีการบรรพชาอุปสมบทแก่บุคคล โดยใช้คำว่า "กุลบุตร" แทนผู้ที่จะบวช (ในทางปฏิบัติในประเทศไทยจะนิยมใช้คำว่า นาค แทนผู้ที่จะบวช) ทำให้ในตำราพระพุทธศาสนานิยมเรียกผู้จะบวชเป็นพระภิกษุสามเณรว่ากุลบุตร โดยอนุโลมให้เรียกกับสตรีที่จะบวชชีสมาทานศีล 8 ว่า กุลธิดา
# รัฐผู้คัดเลือกโคโลญ
รัฐผู้คัดเลือกโคโลญ (,) เป็นราชรัฐอัครมุขนายกในจักรวรรดิโรมันอันศักดิ์สิทธิ์ที่รุ่งเรืองมาตั้งแต่คริสต์ศตวรรษที่ 10 จนถึงต้นคริสต์ศตวรรษที่ 19  

รัฐโคโลญประกอบด้วยมุขมณฑลโรมันคาทอลิกโคโลญ   ที่ปกครองโดยอาร์ชบิชอปผู้มีตำแหน่งเป็นเจ้านครรัฐผู้คัดเลือก (prince-elector) ในจักรวรรดิ เมืองหลวงของรัฐคือโคโลญCATHOLIC ENCYCLOPEDIA: Cologne (ตั้งแต่ปี ค.ศ. 1288) และต่อมาบ็อน รัฐมาถูกยุบในปี ค.ศ. 1803 ระหว่างการปฏิรูปดินแดนในเยอรมนี
# อาณาจักรชายแดน
บริเวณชายแดน หรือ อาณาจักรชายแดน หรือ อาณาจักรมาร์ช  คือบริเวณชายแดนที่คล้ายคลึงกับพรมแดนเช่นภูมิภาคชายแดนเวลส์ (Welsh Marches) ซึ่งเป็นบริเวณระหว่างอังกฤษและเวลส์ หรือ ภูมิภาคชายแดนฮิสปาเนีย (Marca Hispanica) ที่ชาร์เลอมาญทรงกำหนดขึ้นในปี ค.ศ. 795 ที่เป็นบริเวณที่แยกระหว่างจักรวรรดิกาหลิบอุมัยยะฮ์แห่งอัล-อันดะลุส (Al-Andalus) และจักรวรรดิแฟรงค์

“บริเวณชายแดน” ต่างจากฉนวนพรมแดน (buffer zone) ตรงที่อาจจะเป็นบริเวณที่มีรัฐปกครองแทนที่จะเป็นเพียงบริเวณเขตปลอดทหารAnswers.com:Demilitarized zone (Demilitarized zone) และจะเป็นบริเวณที่มีการสร้างเสริมการป้องกันอย่างแข็งแรงในการต่อต้านประเทศเพื่อนบ้าน แม้ว่าบริเวณชายแดนมักจะเป็นอาณาบริเวณเดียวกันหรือคล้ายคลึงกับอาณาจักรเคานท์ แต่ต่างจากอาณาจักรเคานท์ตรงที่เป็นบริเวณที่มีความสำคัญทางที่ตั้งในบริเวณพรมแดนของอาณาจักร อาณาจักรชายแดนปกครองโดยมาร์ควิส หรือขุนนางที่มีตำแหน่งเท่าเทียมกัน ส่วนอาณาจักรเคานท์มีเคานท์เป็นผู้ปกครอง
# ดัชชีสติเรีย
ดัชชีสติเรียราชบัณฑิตยสถาน, สารานุกรมประเทศในทวีปยุโรป ฉบับราชบัณฑิตยสถาน, กรุงเทพฯ: ราชบัณฑิตยสถาน, 2550, หน้า 44Academic dictionaries and encyclopedias:Duchy of Styria (;) เป็นดัชชีที่ตั้งอยู่ทางตอนใต้ของออสเตรียและทางเหนืของสโลวีเนียปัจจุบัน ดัชชีสติเรียเป็นส่วนหนึ่งของจักรวรรดิโรมันอันศักดิ์สิทธิ์จนกระทั่งถูกยุบในปี ค.ศ. 1806 หลังจากนั้นก็เป็นส่วนหนึ่งของจักรวรรดิออสเตรีย-ฮังการีจนกระทั่งมาถูกยุบในปี ค.ศ. 1918 อาณาจักรก่อตั้งโดยจักรพรรดิฟรีดริชที่ 1 แห่งโรมันอันศักดิ์สิทธิ์ หรือเฟรเดอริกบาร์บารอซซาในปี ค.ศ. 1180 เมื่อทรงเลื่อนฐานะของออตโตคาร์ที่ 4 แห่งอาณาจักรมาร์ชแห่งสไตเรียขึ้นเป็นดัชชีหลังจากการพ่ายแพ้ของเฮนรีเดอะไลออนเมื่อต้นปีนั้น ออตโตคาร์เป็นดยุกคนแรกและคนสุดท้ายของตระกูลออตโตคาร์ที่ปกครองสติเรีย

เมื่อออทโทคาร์เสียชีวิตในปี ค.ศ. 1192 อาณาจักรก็ตกไปเป็นของตระกูลบาเบนแบร์กประมุขของออสเตรียตามข้อตกลงในข้อตกลงจอร์เจนเบิร์ก (Georgenberg Pact) หลังจากตระกูลบาเบนแบร์กสิ้นสุดลงอาณาจักรก็ตกไปเป็นของราชอาณาจักรฮังการี (ค.ศ. 1254–ค.ศ. 1260) พระเจ้าออตโตคาร์ที่ 2 แห่งโบฮีเมีย (ค.ศ. 1260–ค.ศ. 1276) และราชวงศ์ฮับส์บูร์ก ผู้ส่งดยุกจากราชวงศ์ไปปกครองระหว่าง ค.ศ. 1379 จนถึงปี ค.ศ. 1439 และระหว่าง  ค.ศ. 1564 จนถึงปี ค.ศ. 1619

ระหว่างการรุกรานของจักรวรรดิออตโตมันระหว่างคริสต์ศตวรรษที่ 16 ถึง 17 ดินแดนสติเรียก็ได้รับความเสียหายอย่างหนักและสูญเสียประชากรไปเป็นจำนวนมาก กองทัพตุรกียกทัพเข้าไปรุกรานสติเรียด้วยกันทั้งสิ้นเกือบยี่สิบครั้ง แต่ละครั้งก็ทำลายและปล้นสดมโบสถ์ อาราม เมือง และหมู่บ้าน ประชาชนถ้าไม่ถูกสังหารก็ถูกจับตัวไปเป็นทาส

เมื่อจักรวรรดิออสเตรีย-ฮังการีล่มสลายลงหลังจากสงครามโลกครั้งที่หนึ่ง รัฐเยอรมันออสเตรียที่เหลืออยู่ก็อ้างตัวเป็นเจ้าของดินแดนซิสไลท์ทาเนีย (Cisleithania) ทั้งหมด ตามสนธิสัญญาแซงต์แชร์แมงอองเลย์ ออสเตรีย-ฮังการีก็ถูกแบ่งตามแนวเชื้อชาติอย่างกว้างๆ สไตเรียเกือบทั้งหมด (สไตเรียเหนือ ยังคงมีดยุกปกครองโดยมีเมืองหลวงอยู่ที่กราซ) กลายไปเป็นส่วนหนึ่งของสาธารณรัฐออสเตรียที่หนึ่ง (First Austrian Republic) และหนึ่งในสามทางตอนใต้ (สติเรียใต้ที่มีมาริบอร์เป็นเมืองหลวง) ตกไปเป็นของรัฐสโลวีน, โครแอท และเซิร์บ ที่ต่อมากลายเป็นส่วนหนึ่งของสโลวีเนียปัจจุบัน
# พระเจ้าอันจัง
พระเจ้าอันจังแห่งโคกูรยอ  เป็นจักรพรรดิองค์ที่ 22 แห่งอาณาจักรโกคูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 519–ค.ศ. 531

 พระราชประวัติ 
พระเจ้าอันจาง มีพระนามเดิมว่า โค ฮึง-อัน ประสูติเมื่อใดไม่ปรากฏเป็นพระราชโอรสองค์โตในพระเจ้ามุนจามย็อง ทรงได้รับการสถาปนาเป็นองค์รัชทายาทเมื่อปี ค.ศ. 498 อันเป็นปีที่ 7 ในรัชกาลของพระราชบิดาเสด็จขึ้นครองราชย์แทนพระราชบิดาเมื่อปี ค.ศ. 519 ตลอด 12 ปีในรัชกาลทรงปิดความสัมพันธ์กับทางราชวงศ์ของจีนและทรงทำสงครามกับอาณาจักรทางใต้อย่างแพ็กเจและซิลลาโดยทรงยกทัพไปตีแพคเจในปี ค.ศ. 523 และ ค.ศ. 529

 สิทธิ์ในการสืบราชสมบัติ 
พระเจ้าอันจังทรงครองราชย์ได้ 12 ปีสวรรคตเมื่อปี ค.ศ. 531 สิทธิ์ในการสืบราชสมบัติจึงตกมาอยู่ที่ เจ้าชายโค โบย็อน พระราชอนุชา ซึ่งต่อมาคือ พระเจ้าอันว็อน

 พงศาวลี
# พระเจ้าอันว็อน
พระเจ้าอันว็อนแห่งโคกูรยอ  เป็นจักรพรรดิองค์ที่ 23 แห่ง อาณาจักรโคกูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 531 – ค.ศ. 545

 พระราชประวัติ 
พระเจ้าอันว็อน มีพระนามเดิมว่า องค์ชายโค โบ-ย็อน ประสูติเมื่อใดไม่ปรากฏเป็นพระราชโอรสอีกองค์ในพระเจ้ามุนจามย็อง และเป็นพระราชอนุชาในพระเจ้าอันจัง เสด็จขึ้นครองราชย์แทนพระบรมเชษฐาธิราชเมื่อปี ค.ศ. 531 ในรัชสมัยของพระองค์ถือว่าอาณาจักรโคกูรยอ ที่เคยยิ่งใหญ่กลับอ่อนแอลงอย่างมากเนื่องจากแพ็กเจและซิลลาได้รวมตัวกันเป็นพันธมิตรมาตีโคกูรยอและเกิดภัยทางธรรมชาติขึ้นส่วนทางด้านองค์รัชทายาท 3 ปีแรกแห่งการครองราชย์พระมเหสีองค์แรกยังไม่มีพระราชโอรสให้พระองค์พอถึงปี ค.ศ. 534 จึงทรงสถาปนา องค์ชายโค พย็องซ็อง พระราชโอรสองค์โตที่ประสูติแต่พระมเหสีองค์ที่ 2 ขึ้นเป็นองค์รัชทายาท

 สิทธิ์ในการสืบราชสมบัติ 
พระเจ้าอันว็อน ทรงครองราชย์ได้ 14 ปีสวรรคตเมื่อปี ค.ศ. 545 เจ้าชายโค พย็องซ็อง องค์รัชทายาทจึงขึ้นครองราชย์แทน
ทรงพระนามว่า พระเจ้ายังว็อน

 พงศาวลี
# สาธารณรัฐเจโนวา
สาธารณรัฐเจโนวา  หรือชื่อเต็มคือ สาธารณรัฐเจโนวาอันสงบยิ่ง  เคยเป็นรัฐอิสระที่ตั้งอยู่ที่ลีกูเรียทางด้านตะวันตกเฉียงเหนือของฝั่งทะเลอิตาลี ที่รุ่งเรืองตั้งแต่คริสต์ศตวรรษที่ 11 มาจนถึง ค.ศ. 1797 เมื่อถูกรุกรานโดยกองทัพฝรั่งเศส ภายใต้การนำของจักรพรรดินโปเลียนที่ 1 สาธารณรัฐเจนัวมาแทนที่ด้วยสาธารณรัฐลีกูเรียนที่รุ่งเรืองมาจนถึง ค.ศ. 1805 ก่อนที่จะถูกผนวกโดยจักรวรรดิฝรั่งเศส แม้ว่าสาธารณรัฐจะได้รับการฟื้นฟูในปี ค.ศ. 1814 หลังจากการพ่ายแพ้ของนโปเลียนแต่ก็เป็นเพียงระยะเวลาอันสั้น ในที่สุดสาธารณรัฐเจนัวก็ถูกผนวกเข้ากับราชอาณาจักรซาร์ดิเนีย
# ยูซุฟ อัลเกาะเราะฎอวี
ยูซุฟ อัลเกาะเราะฎอวี (9 กันยายน ค.ศ. 1926 – 26 กันยายน ค.ศ. 2022) เป็นนักวิชาการอิสลามชาวอียิปต์ที่อยู่ในโดฮา ประเทศกาตาร์ และประธานสหภาพนักวิชาการมุสลิมนานาชาติ เขาได้รับอิทธิพลจากอิบน์ ตัยมียะฮ์, อิบน์ ก็อยยิม, ซัยยิด เราะชีด ริฎอ, ฮะซัน อัลบันนา, Abul Hasan Ali Hasani Nadwi, อะบุล อะลา เมาดูดีย์ และNaeem SiddiquiAl-Qaradawi, Yusuf (2002). Ibn al-Qarya wa-l-Kuttab: Malamih Sira wa-Masira, Vol. 1. Dar al-Shorouq. p. 245 เขาเป็นที่รู้จักจากรายการ الشريعة والحياة (อัชชะรีอะฮ์ วัลฮะยาต; "ชะรีอะฮ์และชีวิต") ที่ออกอากาศในอัลญะซีเราะฮ์ ซึ่งมีผู้ชมประมาณ 40–60 ล้านคนทั่วโลกNo.9 Sheikh Dr Yusuf al Qaradawi, Head of the International Union of Muslim Scholars – "The 500 most influential Muslims in the world 2009", Prof John Esposito and Prof Ibrahim Kalin – Edmund A. Walsh School of Foreign Service, Georgetown University

ชีวประวัติ
thumb|right|อัลเกาะเราะฎอวีขณะศึกษาในสถาบันอัซฮะรีที่ฏ็อนฏอ
อัลเกาะเราะฎอวีเกิดที่จังหวัดฆ็อรบียะ ประเทศอียิปต์ สามารถท่องจำอัลกุรอานก่อนอายุ 10 ขวบ เข้ารับการศึกษาจากมัธยมอัลอัซฮัร และปี 1953 ศึกษาต่อจากมหาวิทยาลัยอัลอัซฮัร คณะศาสนศาสตร์ ปี 1954 เรียนต่อคณะอักษรศาสตร์ และได้รับประกาศนียบัตรระดับอนุปริญญาด้านอักษรศาสตร์และวรรณคดี ได้รับปริญญาโทด้านการศึกษากุรอานและวจนะของศาสดามุฮัมมัด ได้ปริญญาเอกในคณะเดียวกันด้วยเกียรตินิยมอันดับหนึ่ง ในวิทยานิพนธ์เรื่อง "ผลดีในการจ่ายภาษีของมุสลิมต่อการแก้ปัญหาสังคม"

บิดาของเขาเสียชีวิตขณะเขามีอายุเพียงสองขวบ อาของเขาจึงรับภาระเลี้ยงดู เขาถูกจำคุกหลายครั้งเนื่องการเข้าร่วมกับ "อิควานมุสลิมีน" ถูกจับกุมครั้งแรกปี 1949 ในสมัยการปกครองแบบกษัตริย์ และอีกสามครั้งในสมัยประธานาธิบดีญะมาล อับดุนนาศิร คือปี 1954, 1961 และ 1963 หลังจากนั้นเขาเดินทางไปประเทศกาตาร์ และได้รับตำแหน่งอาจารย์ใหญ่โรงเรียนมัธยมสอนศาสนา ต่อมาจึงได้รับสัญชาติกาตาร์ ปี 1977 เขาจึงได้เลื่อนตำแหน่งเป็นคณบดีแห่งมหาวิทยาลัยกาตาร์ เขายังเป็นอาจารย์ของศูนย์วิจัยศึกษาชีวประวัติและจริยวัตรแห่งศาสดามุฮัมมัด จนถึงปัจจุบัน

ชีวิตส่วนตัว
อัลเกาะเราะฎอวีเกิดที่อียิปต์แต่อาศัยในประเทศกาตาร์ เขามีลูกชาย 3 คน และลูกสาว 4 คน มีสามคนที่จบการศึกษาระดับปริญญาเอกจากมหาวิทยาลัยในสหราชอาณาจักร อิลฮาม ยูซุฟ อัลเกาะเราะฎอวี ลูกสาวของเขา ได้รับการยอมรับเป็นนักวิทยาศาสตร์นิวเคลียร์ในระดับนานาชาติ ส่วนอับดุรเราะห์มาน ยูซุฟ อัลเกาะเราะฎอวี ลูกชายของเขา เป็นนักกวีและนักเคลื่อนไหวทางการเมืองในประเทศอียิปต์
# เจ้าชายนโปเลียน พระราชกุมารแห่งฝรั่งเศส
เจ้าชายนโปเลียน พระราชกุมาร  หรือ นโปเลียนที่ 4 เป็นพระราชโอรสพระองค์เดียวในจักรพรรดินโปเลียนที่ 3 กับจักรพรรดินียูเจนีแห่งมอนติโจ หลังจากพระราชบิดาถูกถอดจากราชบัลลังก์ในปี ค.ศ. 1870 ก็ได้พาพระราชวงศ์โบนาปาร์ตลี้ภัยไปประทับอยู่ในอังกฤษโดยอยู่ภายใต้พระบรมราชินูปถัมภ์ของสมเด็จพระราชินีนาถวิกตอเรีย และตัวพระองค์เข้ารับราชการทหารในกองทัพอังกฤษ ภายหลังจักรพรรดินโปเลียนที่ 3 สวรรคตในปี ค.ศ. 1873 พระองค์ก็เป็นผู้อ้างสิทธิ์ในราชบัลลังก์ฝรั่งเศส 

พระองค์พระราชสมภพเมื่อวันที่ 16 มีนาคม ค.ศ. 1856 โดยมีพระยศว่า เจ้าชายนโปเลียน พระราชกุมาร แต่หลังระบอบกษัตริย์ถูกล้มล้างใน ค.ศ. 1870 พระยศของพระองค์จึงเหลือแค่ หลุยส์-นโปเลียน พระราชกุมาร แต่พวกโบนาปาร์ตนิยมมักจะเรียกพระองค์ว่า นโปเลียนที่ 4 พระองค์เคยเสด็จพระราชดำเนินเยือนสยามประเทศเป็นการส่วนพระองค์ใน ค.ศ. 1873

แม้ หลุยส์-นโปเลียน พระราชกุมาร จะทรงรับราชการทหารอยู่ในกองทัพอังกฤษแต่สมเด็จพระราชินีนาถวิกตอเรียไม่ทรงอนุญาตให้เข้าร่วมปฏิบัติการสู้รบใดๆ ถึงกระนั้น เมื่อวันที่ 1 มิถุนายน ค.ศ. 1879 ขณะพระองค์เข้าเวรอยู่ในค่ายทหาร ณ ราชอาณาจักรซูลู (แอฟริกาใต้ในปัจจุบัน) ทันใดนั้นก็ต้องเผชิญหน้ากับหน่วยสอดแนมของซูลูโดยบังเอิญ หลุยส์-นโปเลียนหนีไม่ทันจึงเข้าต่อสู้และเสด็จสวรรคตในวัยเพียง 23 พรรษา เนื่องจากพระองค์ยังไม่ได้อภิเษกสมรสและไม่มีรัชทายาท ทำให้ราชวงศ์โบนาปาร์ตสายหลุยส์ โบนาปาร์ต ต้องสิ้นสุดที่พระองค์ และสิทธิในราชบัลลังก์ฝรั่งเศสตกไปอยู่กับสายเจโรม โบนาปาร์ต พระอนุชาองค์สุดท้องของจักรพรรดินโปเลียนที่ 1 ขึ้นอ้างสิทธิ์แทน
# ยูโรแดนซ์
ยูโรแดนซ์  เป็นแนวเพลงในลักษณะคลับ/แดนซ์ ของชาวยุโรปในช่วงทศวรรษ 1980 และ 1990 ยูโรแดนซ์ได้รับอิทธิพลจากเพลงแนวดิสโก้ ไฮ-เอ็นอาร์จี ดนตรีเฮาส์ และ ฮิบฮอบ อีกทั้งยังประกอบการบันทึกเสียงด้วยเครื่องสังเคราะห์เสียงและดรัมแมชชีน ในส่วนภาคการผลิตโปรดิวเซอร์จะรับผิดชอบด้านการผลิตมากกว่าตัวนักร้อง และเช่นเดียวกับแนวเพลงใกล้เคียงอย่างยูโรป็อป คือมักมีความเรียบง่าย เบาบางและติดหู กับเนื้อเพลงที่เบา ๆ ร้องซ้ำ ๆ ที่ผู้ฟังไม่จำเป็นต้องมาตีความมากนักสำหรับผู้พูดภาษาอื่นEuro-Dance  allmusic.com 

ยูโรแดนซ์กลายเป็นกระแสนิยมหลักในสหราชอาณาจักรและยุโรปตั้งแต่ปลายทศวรรษที่ 90 แต่ความโด่งดังในที่อื่นมีในจำกัด จนกระทั่งทศวรรษที่ 90 ยูโรแดนซ์ได้เป็นที่รู้จักในกลุ่มเล็กๆ ทั่วทุกมุมโลก ส่วนมากจะถูกปฏิเสธจากดนตรีกระแสหลัก ในช่วงปลายยุคทศวรรษที่ 90 ดนตรียูโรแดนซ์ได้แตกแยกแขนง ไปหลากหลายทิศทาง เช่นเพลงแนว บับเบิลกัมแดนซ์, ยุโรแทรนซ์ และ อิตาโอแดนซ์ เป็นต้น

และยูโรแดนซ์ยุคใหม่ได้พัฒนาไปอีกขึ้น โดยเพลงแนว แทรนซ์และยูโรแทรนซ์ได้รับความนิยมเหมือนตอนที่ได้ยูโรแดนซ์รับความนิยมในช่วงแรก 

ดูเพิ่ม
รายชื่อศิลปินแนวยูโรแดนซ์
# ดัชชีนอร์ม็องดี
ดัชชีนอร์ม็องดี  มีที่มามาจากการรุกรานของชนหลายชาติที่รวมทั้งชนเดนส์, ไฮเบอร์โน-นอร์ส, ไวกิงจากออร์กนีย์ และแองโกล-เดนส์ (จากบริเวณเดนลอว์) ในฝรั่งเศสในคริสต์ศตวรรษที่ 8 ประมุขที่อาจจะเป็นอาณาจักรเคานต์ก่อตั้งขึ้นโดยสนธิสัญญาแซ็ง-แกลร์-ซูว์แร็ปต์ ในปี ค.ศ. 911 เมื่อพระเจ้าชาร์ลผู้เรียบง่าย ทรงยอมพระราชทานตำแหน่งให้แก่รอลโลผู้นำของไวกิงที่รู้จักกันในชื่อว่า “นอร์สเม็น” (Northmen) (หรือในภาษาละตินว่า “Normanni”)

เดิมดัชชีนอร์ม็องดีครอบคลุมบริเวณนอยส์เตรีย (Neustria) และบางส่วนของดินแดนเบรอตาญทางฝั่งทะเลทางตอนเหนือ และส่วนในของฝรั่งเศส ที่ในปัจจุบันแบ่งเป็นแผ่นดินฝรั่งเศสและหมู่เกาะแชนเนลที่ขึ้นกับสหราชอาณาจักร สมเด็จพระราชินีนาถเอลิซาเบธที่ 2 แห่งสหราชอาณาจักรทรงเป็นดยุคแห่งนอร์ม็องดีองค์ปัจจุบัน

เมื่อชนนอร์สมาตั้งถิ่นฐานในนอร์ม็องดี ก็ยอมรับภาษาแกลโล-โรมานซ์ของผู้ตั้งถิ่นฐานอยู่แต่เดิม  — เช่นเดียวกับการที่ผู้ปกครองนอร์มันในอังกฤษมายอมรับภาษาของผู้ที่ถูกปกครอง ในนอร์ม็องดีภาษาวิวัฒนาการมาเป็นภาษานอร์มัน ในอังกฤษวิวัฒนาการเป็นภาษาแองโกล-นอร์มัน และวรรณกรรมของดัชชีนอร์ม็องดีและอังกฤษในอาณาบริเวณการปกครองของนอร์มันเรียกกันว่าวรรณกรรมแองโกล-นอร์มัน.
# ผีตุ๋มติ๋ม
ผีตุ๋มติ๋ม เป็นภาพยนตร์ไทยแนวตลกเป็นผลงานกำกับโดย สุกิจ นรินทร์ โดยเข้าฉายเมื่อวันที่ 18 มิถุนายน พ.ศ. 2552 ภาพยนตร์ทำรายได้ 1.75 ล้านบาทหนังไทยไตรมาสสี่  deknang.com

แท้จริงแล้วชื่อเดิมของผีตุ๋มติ๋มคือผีกระเทยและภาพยนตร์เรื่องนี้เคยถูกกำหนดฉายในปี พ.ศ. 2546 แต่กลับไม่ได้ฉายเนื่องจากผลงานกำกับเรื่องแรกของสุกิจ นรินทร์คือเรื่องผู้หญิง 5 บาป ซึ่งในขณะนั้นกลับไม่ประสบความสำเร็จและสมัยนั้นสุกิจอยู่ในสังกัดสหมงคลฟิล์มจึงไม่ได้ฉายตั้งแต่ 6 ปี

 เนื้อเรื่อง 
ถนอม ผู้รักษาประตูทีมชาติไทยชุดคัดเลือกไปบอลโลกสุดหล่อที่จู่ๆก็เกิดตายระหว่างคัดเลือกบอลโลกกับซาอุดิอาระเบียเพราะหัวไปกระแทกกับเสาตายทางนรกภูมิได้รักษาร่างของถนอมเอาไว้แต่ เสงี่ยม หรือ ลูซี่ กะเทยไฮโซดันฆ่าตัวตายเสียก่อนทางนรกภูมิจึงให้วิญญาณ ของเสงี่ยมไปอาศัยร่างของถนอมเพราะร่างของเสงี่ยมได้ถูกเผาไปแล้วพร้อมกับให้ ยมทูตดุ๋งดิ๋ง คอยมากำกับวิญญาณของเสงี่ยมเพื่อไม่ให้วิญญาณของเสงี่ยมทำอะไรกับร่างของถนอม แต่แล้วก็ดันมีนักข่าวจอมแส่อย่าง มิ่งขวัญ เข้ามายุ่งและมี ลดา แฟนสาวของถนอมเข้ามาร่วมด้วยและภารกิจสำคัญของเสงี่ยมคือการมุ่งทำความดี 5 อย่างเพื่อมิให้ร่างกายของถนอมเน่าเปื่อยและการพาทีมชาติไทยเข้ารอบสุดท้ายฟุตบอลโลกให้ได้แล้วเรื่องราวเฮฮาของผีกะเทยกับร่างนักบอลหนุ่มจะจบลงอย่างไร

 นักแสดง 
 วีรภาพ สุภาพไพบูลย์ เป็น ถนอม 
 นพดล ทรงแสง เป็น เสงี่ยม/ลูซี่
 เทพ โพธิ์งาม  เป็น มิ่งขวัญ
 อนุวรรตน์ ทับวัง  เป็น ยมทูตดุ๋งดิ๋ง 
 พินทุ์สุดา ตันไพเราะห์  เป็น  ลดา
# จักรพรรดิคอนสแตนตินที่ 11 พาลาโอโลกอส
จักรพรรดิคอนสแตนตินที่ 11 พาลาโอโลกอส หรือ ดรากาส พาลาโอโลกอส (, 8 กุมภาพันธ์ ค.ศ. 1405-29 พฤษภาคม ค.ศ. 1453) เป็นจักรพรรดิไบแซนไทน์องค์สุดท้าย ทรงขึ้นครองราชย์ ตั้งแต่ปี ค.ศ. 1449 จนกระทั่งทรงสวรรคตในการรบภายหลังจากการล่มสลายของกรุงคอนสแตนติโนเปิลในปี ค.ศ. 1453 การสวรรคตของคอนสแตนตินเป็นจุดสิ้นสุดของจักรวรรดิไบแซนไทน์ ซึ่งเป็นผลสืบเนื่องมาจากการสถาปนากรุงคอนสแตนติโนเปิลของจักรพรรดิคอนสแตนตินมหาราชในฐานะเมืองหลวงใหม่ของจักรวรรดิโรมันในปี ค.ศ. 330 การตั้งชื่อจักรวรรดิไบแซนไทน์เป็นความต่อเนื่องของจักรวรรดิโรมันในยุคกลาง โดยประชาชนยังคงเรียกตนเองว่า ชาวโรมัน  การสวรรคตของคอนสแตนตินที่ 11 และการล่มสลายของกรุงคอนสแตนติโนเปิลยังถือว่าเป็นจุดสิ้นสุดของจักรวรรดิโรมัน ซึ่งถูกก่อตั้งขึ้นโดยจักรพรรดิเอากุสตุส เมื่อเกือบประมาณ 1,500 ปีก่อน
# เดส์/กรีน
"เดส์/กรีน"  หรือ "กรีน/เดส์"  เป็นซิงเกิลลำดับที่ 45 ของอายูมิ ฮามาซากิ ออกจำหน่ายในวันที่ 17 ธันวาคม  [[พ.ศ. 2551 มี 4 รูปแบบอันได้แก่ ซีดี ,ซีดี และดีวีดี 2 รูปแบบ ในดีวีดีบรรจุเบื้องหลังมิวสิกวิดีโอที่แตกต่างกันเหมือนกับซิงเกิล "บลูเบิร์ด" 

มิวสิกวิดีโอเพลง "กรีน" ถ่ายทำที่เมืองเซี่ยงไฮ้ สาธารณรัฐประชาชนจีน 

เพลง "เดส์" เป็นเพลงประกอบโฆษณาของ MUSICO และเพลง "กรีน" เป็นเพลงประกอบโฆษณากล้องดิจิตอลลูมิกซ์ของพานาโซนิค
รูปแบบและรายชื่อเพลง
 เดส์ / กรีน 
 "เดส์" (Original mix)
 "กรีน" (Original mix)
 "เลิฟ ~เดสทินี~" (ฉบับฉลองครบรอบ 10 ปี)
 "เดส์" (Original mix -บทบรรเลง-)
 "กรีน" (บทบรรเลง)
 "เลิฟ ~เดสทินี~" (บทบรรเลงในฉบับฉลองครบรอบ 10 ปี)
กรีน / เดส์ 
 "กรีน" (Original mix)
 "เดส์" (Original mix)
 "ทูบี" (ฉบับฉลองครบรอบ 10 ปี)
 "กรีน" (บทบรรเลง)
 "เดส์" (Original mix -บทบรรเลง-)
 "ทูบี" (บทบรรเลงในฉบับฉลองครบรอบ 10 ปี)
มิวสิกวิดีโอแบบ เดส์ / กรีน
 "เดส์"
 "กรีน" 
 "เดส์" (เบื้องหลังการถ่ายทำ)
มิวสิกวิดีโอแบบ กรีน / เดส์ 
 "กรีน"
 "เดส์"
 "กรีน" (เบื้องหลังการถ่ายทำ) 

 การแสดงสด 
 วันที่แสดง รายการ เพลง 3 ธันวาคม พ.ศ. 2551 เอฟเอ็นเอสคายูซาอิ   "เดส์" และ "ซีซันส์" 5 ธันวาคม พ.ศ. 2551 มิวสิกสเตชัน  "เดส์"16 ธันวาคม พ.ศ. 2551 เบสต์อาร์ติสต์ 2008  "เดส์"19 ธันวาคม พ.ศ. 2551 มิวสิกเจแปน  "เดส์" 21 ธันวาคม พ.ศ. 2551 ซีดีทีวี  "เดส์" 23 ธันวาคม พ.ศ. 2551  แฮปปีคริสต์มาสโชว์  "อีโวลูชัน" และ "เดส์"
ชาร์ต
ชาร์ตออริกอน 
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต17 ธันวาคม พ.ศ. 2551Oricon Daily Charts#135,11617 ธันวาคม พ.ศ. 2551Oricon Weekly Charts#1127,650	190,89114 สัปดาห์17 ธันวาคม พ.ศ. 2551Oricon Monthly Charts#4127,650190,89117 ธันวาคม พ.ศ. 2551Oricon Yearly Charts#26190,891190,891

 แหล่งข้อมูลอื่น 
 ข้อมูลซิงเกิล "เดส์ / กรีน"
# อี ฮโยรี
อี ฮโยรี (,) เป็นนักร้องและนักแสดงสาวชาวเกาหลีใต้เกิดเมื่อวันที่ 10 พฤษภาคม ค.ศ. 1979

 ผลงานเพลง 
 ซิงเกิล 
 2546
10 Minutes
Hey Girl
Remember Me
 2549
Get Ya
Shall We Dance?
Straight Up
 2551
U-Go-Girl
Hey Mr.Big
 2553
Swing
Chitty Chitty Bang Bang
 2556
Bad girls
Miss korea
 2560
Seoul
Black

 อัลบั้ม 

 ดิจิทัล ซิงเกิล 
 Anyclub (featuring Teddy (from 1tym))
 Anymotion (featuring Eric)
 Anystar (featuring Lee Jun Ki)
 Toc Toc Toc
 Scolded
 Don't Love Her
 Off the Rec

 ดีวีดี 
 Made in Hyolee (ดีวีดีภาพยนตร์สารคดีเกี่ยวกับเธอ 2 แผ่น) 
 It's Hyorish (ดีวีดีคอนเสิร์ต 2 แผ่น)

 รายการ Hangout with Yoo 
 ฐานะ วง ชื่อเพลง อัลบั้ม เพิ่มเติม ลินดาจี SSAK3 ฺIn The Summer (คัฟเวอร์) SSAK3 Special Album  ฺBeach Again ฺPlay That Summer LINDA อีชอนอ๊ก Refund Sisters ฺDON'T TOUCH ME  

 ละครโทรทัศน์ 
 2548 SBS Three Leaf Clover (ช่อง 3 - รอฟ้ากำหนดรัก)
 2550 SBS Perhaps Love (ช่อง 7 - รักสุดท้าย...เพื่อเธอ)
 2551 SBS ON AIR (ดารารับเชิญ) (ช่อง 7 - ON AIR เล่ห์รัก โลกมายา)

 รายการโทรทัศน์ 
 ปี เครือข่าย ชื่อรายการ ฐานะ เพิ่มเติม 2544–46 KBS2 Happy Together พิธีกร  2545–46 MBC  2549–50 KBS2 Happy Together Friends  2551 Mnet Off the Record: Lee Hyori ตัวเอง เรียลริตี้โชว์ KBS2 Sang Sang Plus พิธีกร SBS |Change 2551–53 ครอบครัวตัวเก่ง สมาชิกหลัก 2553 รันนิงแมน แขกรับเชิญ ตอนที่ 1 2552 Mnet Superstar K กรรมการ 2555 SBS Jung Jae-hyung & Lee Hyo-ri's You and I พิธีกร OnStyle Golden 12 ตัวเอง เรียลริตี้โชว์ 2556 Mnet 2HYORI SHOW Comeback special for Monochrome (Lee Hyori album) OnStyle/Mnet Lee Hyori's X Sister สมาชิกหลัก เรียลริตี้โชว์ OnStyle Korea's Next Top Model กรรมการพิเศษ EBS Our Sole Earth ตัวเอง Featured with Lee Sang-soon (Episode "Instant Wedding") 2557 SBS Magic Eye พิธีกร EBS Our Sole Earth ผู้ให้สัมภาษณ์ ตอน "Your Winter Coat, Alpaca and Raccoon" 2558 SBS Take Care of My Dad ผู้บรรยาย แต่เสียง2560JTBC  สมาชิกหลัก เรียลริตี้โชว์ Let's Eat Dinner Togetherแขกรับเชิญ ตอนที่ 42 MBC	 Radio Star ตอนที่ 534 2561JTBC สมาชิกหลัก เรียลริตี้โชว์2562Camping Club เรียลริตี้โชว์ tvNLaborhood on Hire แขกรับเชิญ ตอนที่ 1 SBS Same Bed, Different Dreams 2: You Are My Destiny แขกรับเชิญ ตอนที่ 1122563MBCHangout with Yoo แขกรับเชิญ ตอนที่ 28 สมาชิกรอง ตอนที่ 44 - 55 ในฐานะ SSAK3ตอนที่ 56 - ปัจจุบัน ในฐานะ Refund Sisters KaKao TV Face ID สมาชิก ตอนที่ 1 - 7

 รางวัล 
ปีรางวัล2546 SBS 가요대전 (SBS Music Awards) Daesang Award (Best Artist) 
 2003 Mnet Music Video Festival: Popular Music Video (Equivalent To Daesang Award)2551 
 2008 Mnet KM Music Festival: Best Female Solo Award 
 2008 Mnet KM Music Festival: Best Dance Music Award 2552 
 Mnet 20's Choice Awards: Hot Multitainer 
 Mnet 20's Choice Awards: Hot Style Icon 
 Mnet 20's Choice Awards: Hot Body
# คณะกรรมการเศรษฐกิจและสังคมแห่งเอเชียและแปซิฟิก
คณะกรรมการเศรษฐกิจและสังคมแห่งเอเชียและแปซิฟิก  หรือ แอสแคป (ESCAP) เป็นหนึ่งในห้าคณะกรรมการส่วนภูมิภาคของคณะมนตรีเศรษฐกิจและสังคมแห่งสหประชาชาติ ก่อตั้งขึ้นเมื่อ 28 มีนาคม พ.ศ. 2490 (ค.ศ. 1947) ณ นครเซี่ยงไฮ้ สาธารณรัฐประชาชนจีน เมื่อแรกก่อตั้ง เรียกว่า คณะกรรมาธิการเศรษฐกิจแห่งเอเซียและตะวันออกไกล (Economic Commission For Asia And The Far East, ECAFE)ใช้คำเรียกตามเว็บไซต์หลักของโรงไฟฟ้าพลังน้ำภาคตะวันออกเฉียงเหนือ การไฟฟ้าฝ่ายผลิตแห่งประเทศไทย แผนกประชาสัมพันธ์และชุมชนสัมพันธ์ โรงไฟฟ้าพลังน้ำภาคตะวันออกเฉียงเหนือ  ภารกิจ คือ การให้ความช่วยเหลือเศรษฐกิจหลังสงครามโลกครั้งที่สอง ในปี พ.ศ. 2517 (ค.ศ. 1974) ได้เปลี่ยนชื่อองค์กรเป็นคณะกรรมการเศรษฐกิจและสังคมแห่งเอชียและแปซิฟิกดังในปัจจุบัน และเพื่อการพัฒนา คณะกรรมการฯ ได้ขยายการครอบคลุมไปยังประเทศในโอเชียเนีย คณะกรรมการฯ มีส่วนในการก่อตั้งธนาคารเพื่อการพัฒนาเอเชีย (Asian Development Bank, ADB) และทางหลวงสายเอเชียหรือเครือข่ายทางหลวงแห่งเอเชีย (Asian Highway Network) ตลอดถึงคณะกรรมการพัฒนาแม่น้ำโขง (The Mekhong River Commission) เมื่อแรกตั้ง มีสำนักงานอยู่ ณ นครเซี่ยงไฮ้ สาธารณรัฐจีน ในปี พ.ศ. 2492 ได้ย้ายสำนักงานอยู่ ณ ถนนราชดำเนิน กรุงเทพมหานคร ประเทศไทย

ปัจจุบันเลขาธิการคณะกรรมการเศรษฐกิจและสังคมแห่งเอเชียแปซิฟิกคือ Armida Salsiah Alisjahbana ชาวอินโดนิเซีย ซึ่งขึ้นดำรงตำแหน่งเมื่อวันที่ 13 กันยายน พ.ศ. 2561 ที่ผ่านมา 

 รัฐสมาชิก 
มีรัฐสมาชิกคณะกรรมการเศรษฐกิจและสังคมแห่งเอเชียและแปซิฟิกทั้งหมด 53 ประเทศและรัฐสมาชิกสมทบ 9 ประเทศ โดย 4 ประเทศสมาชิกไม่ได้ตั้งอยู่ในภูมิภาคเอเชียหรือโอเชียเนีย

 ประเทศสมาชิก 
ประเทศต่อไปนี้เป็นรัฐสมาชิกของคณะกรรมการ:

 หมายเหตุ 
 * ไม่ได้ตั้งอยู่ในเอเชียหรือโอเชียเนีย
 # ประเทศที่พัฒนาน้อยที่สุด
 † การคงสถานะสมาชิกของอดีตสหภาพสาธารณรัฐสังคมนิยมโซเวียต (USSR)
 ǂ การคงสถานะสมาชิกของสาธารณรัฐจีน (ROC)
 ^ การคงสถานะสมาชิกของสาธารณรัฐฝรั่งเศสที่สี่

 สมาชิกสมทบ 
ประเทศและดินแดนต่อไปนี้เป็นสมาชิกสมทบของคณะกรรมการ:

 
 * (28 กรกฎาคม พ.ศ. 2531)
 * (11 กรกฎาคม พ.ศ. 2515)
 * (31 กรกฎาคม พ.ศ. 2535)
 * (24 กรกฎาคม พ.ศ. 2524)
 * † (25 พฤศจิกายน พ.ศ. 2490)
 * ǂ (26 กรกฎาคม พ.ศ. 2534)
 * (31 กรกฎาคม พ.ศ. 2535)
 * (03 สิงหาคม พ.ศ. 2522)
 * (22 กรกฎาคม พ.ศ. 2529)

 หมายเหตุ 
 * ไม่ได้เป็นรัฐสมาชิกของสหประชาชาติ
 † เปลี่ยนชื่อจาก  ฮ่องกงเป็น  ฮ่องกง ประเทศจีน (1 กรกฎาคม พ.ศ. 2540)
 ǂ เปลี่ยนชื่อเป็น  มาเก๊า ประเทศจีน (20 ธันวาคม พ.ศ. 2542) และเปลี่ยนเพิ่มเติมเป็น  มาเก๊า ประเทศจีน (4 กุมภาพันธ์ พ.ศ. 2543)

 รายนามอดีตเลขาธิการคณะกรรมการฯ 
 นางสาว Shamshad Akhtar (ปากีสถาน) 		(วาระการดำรงตำแหน่ง: 2014 – 2018) 
 นาง Noeleen Heyzer (สิงคโปร์) 		(วาระการดำรงตำแหน่ง: 2007 – 2014)
 นายคิม ฮัก ซู (เกาหลีใต้) 		(วาระการดำรงตำแหน่ง: 2000 – 2007)
 นาย Adrianus Mooy (อินโดนีเซีย)	 (วาระการดำรงตำแหน่ง: 1995 – 2000)
 นาย Ahmed Rafeeuddin (ปากีสถาน)	 (วาระการดำรงตำแหน่ง: 1992 – 1994)
 นาย SAMS Kibria (บังกลาเทศ)		 (วาระการดำรงตำแหน่ง: 1981 – 1992)
 นาย JBP Maramis (อินโดนีเซีย)		 (วาระการดำรงตำแหน่ง: 1973 – 1981)
 นาย U Nyun (พม่า)			 (วาระการดำรงตำแหน่ง: 1959 – 1973)
 นาย Chakravarthi V. Narasimhan (อินเดีย) (วาระการดำรงตำแหน่ง: 1956 – 1959)
 นาย PS Lokanathan (อินเดีย) 		(วาระการดำรงตำแหน่ง: 1947 – 1956)
# นิวเซียม
นิวเซียม  เป็นพิพิธภัณฑสถานแสดงผลงานที่เกี่ยวข้องกับกับข่าว และหนังสือพิมพ์ ตัวพิพิธภัณฑสถานตั้งอยู่บนถนนเพนซิลเวเนีย ในวอชิงตัน ดี.ซี. สหรัฐอเมริกา เป็นลักษณะอาคารสูง 7 ชั้น พื้นที่ 250,000 ตารางฟุต และประกอบด้วยแกลเลอรี 14 ห้อง

นิวเซียมเดิมนั้นตั้งอยู่ในอาร์ลิงตัน รัฐเวอร์จิเนีย ที่เริ่มเปิดให้บริการเมื่อ 18 เมษายน พ.ศ. 2540 หลังจากการเสนอแนะการย้ายพิพิธภัณฑ์มาอยู่ในวอชิงตัน ดี.ซี. พิพิธภัณฑ์เดิมในอาร์ลิงตันได้ปิดตัวลงวันที่ 3 มีนาคม พ.ศ. 2545 และต่อมาวันที่ 11 เมษายน พ.ศ. 2551 พิพิธภัณฑ์นิวเซียมในวอชิงตัน ดี.ซี. ได้เปิดให้บริการ
# แม่สอด (แก้ความกำกวม)
แม่สอด อาจหมายถึง

 อำเภอแม่สอด อำเภอในจังหวัดตาก
 ตำบลแม่สอด
 นครแม่สอด (เมืองแม่สอด)
 เทศบาลนครแม่สอด
 เทศบาลตำบลแม่สอด
 องค์การบริหารส่วนตำบลแม่สอด
 สภาตำบลแม่สอด
 จังหวัดแม่สอด โครงการจัดตั้งยกฐานะอำเภอแม่สอดและอำเภอข้างเคียงเป็นจังหวัด
 กรมคุ้มครองแรงงานสวัสดีกาลแรงงานอำเภอเมืองแม่สอด
 ศาลจังหวัดแม่สอด
 เรือนจำอำเภอแม่สอด
 ท่าอากาศยานแม่สอด
 มหาวิทยาลัยราชภัฏกำแพงเพชร แม่สอด
 มหาวิทยาลัยแม่สอด โครงการจัดตั้งมหาวิทยาลัยในแม่สอด
 วิทยาลัยการอาชีพแม่สอด
 โรงเรียนแม่สอด
 วัดแม่สอด
 ห้วยแม่สอด